CELEX: 52004PC0331
Language: fi
Date: 2004-04-30
Title: Ehdotus neuvoston päätös yhteisön kannasta vuonna 1975 tehdyn TIR-yleissopimuksen muutosehdotukseen

Tärkeä oikeudellinen huomautus

|

52004PC0331

Ehdotus neuvoston päätös yhteisön kannasta vuonna 1975 tehdyn TIR-yleissopimuksen muutosehdotukseen  /* KOM/2004/0331 lopull. - ACC 2004/0116 */  

Ehdotus NEUVOSTON PÄÄTÖS yhteisön kannasta vuonna 1975 tehdyn TIR-yleissopimuksen muutosehdotukseen(komission esittämä)PERUSTELUT1. Vuonna 1975 tehdyn yleissopimuksen mukaan tavaroita, joiden tullit ja verot on suspendoitu, voidaan kuljettaa kansainvälisten rajojen yli mahdollisimman vähäisin tullitoimenpitein. TIR-järjestelmä perustuu kansainvälisesti hyväksyttyyn passitusasiakirjaan TIR-carnet'hen, jolla annetaan myös vakuus suspendoitujen tullien ja verojen kattamiseksi. Vakuusjärjestelmää hallinnoi TIR-yleissopimuksen hallintokomitean valtuuttama kansainvälinen järjestö. Tällä hetkellä valtuutettu järjestö on kansainvälinen maantiekuljetusliitto (IRU).2. Hallintokomitea antoi 20. lokakuuta 1995 TIR-carnet'iden valvontajärjestelmän käyttöönottoa koskevan suosituksen TIR-järjestelmän turvallisuuden ja tehokkaan toiminnan varmistamiseksi toteutettavista lyhyen aikavälin toimenpiteistä 3. maaliskuuta 1995 tehdyn liikenteeseen vaikuttavia tullikysymyksiä käsittelevän YK:n Euroopan talouskomission työryhmän (WP.30) päätöslauselman nro 49 soveltamiseksi. Suosituksen mukaan tulliviranomaisten olisi toimitettava toimivaltaisille kansallisille takaajayhdistyksille nopeimmalla mahdollisella tavalla ja mahdollisuuksien mukaan joka päivä tiedot kaikkien sellaisten TIR-carnet'iden päätökseen saattamisesta, jotka on jätetty tulliviranomaisten määräpaikkoihin. IRU kehitti elektronisen valvontajärjestelmän TIR-kuljetusten päätökseen saattamisen valvomiseksi. Järjestelmä tunnetaan nimellä SafeTIR, joka mahdollistaa TIR-järjestelmän valvonnan parantamisen ja jota tulliviranomaiset pitävät hyödyllisenä välineenä petosten vastaisessa taistelussa.3. IRU on pyrkinyt jo jonkin aikaa parantamaan SafeTIR-järjestelmän tunnettuutta (ja käyttöä) ja lisäämään sitä koskevan maininnan TIR-yleissopimukseen. Vuoden 2003 alussa Latvian hallitus esitti WP.30:lle TIR-yleissopimuksen muutosehdotuksen, jonka tarkoituksena on tosiasiallisesti korvata suositus ja lisätä SafeTIR-järjestelmää koskeva maininta TIR-yleissopimukseen.4. Asiasta on keskusteltu WP.30:n kokouksissa, ja komissio on ehdottanut eräitä muutoksia Latvian ehdotukseen ottaen huomioon jäsenvaltioiden TIR-asiantuntijoiden näkemykset.5. Näiden keskustelujen perusteella Latvian alkuperäistä ehdotusta muutettiin siten, että yleissopimukseen ehdotetaan nyt lisättäviksi uusi 42 b artikla ja uusi liite 10. Uudella 42 b artiklalla otettaisiin pelkästään käyttöön uusi liite 10, jossa puolestaan toistetaan pääasiallisesti 20. lokakuuta 1995 annettu suositus. Myös 60 artiklan 1 kohta olisi muutettava puhtaasti teknisistä syistä.6. Kaikki jäsenvaltiot ja komission yksiköt puoltavat muutettua ehdotusta. Kesäkuussa 2003 pidetyssä kokouksessa WP.30 vahvisti muutetun ehdotuksen (kuten YK:n Euroopan talouskomission asiakirjassa TRANS/WP.30/AC.2/2004/6 esitetään) ja ehdotus on nyt hyväksyttävä virallisesti hallintokomiteassa, joka on TIR-yleissopimuksen tärkein elin.7. Koska ehdotusta tuetaan yleisesti, on todennäköistä, että ehdotus hyväksytään sellaisenaan. On kuitenkin mahdollista, että hallintokomitea ehdottaa joitakin pieniä muutoksia, mutta ehdotuksen oletetaan pysyvän olennaisilta osiltaan muuttumattomana.8. Edellä esitetyn perusteella komissio kehottaa neuvostoa hyväksymään liitteenä olevan päätöksen.2004/0116 (ACC)Ehdotus NEUVOSTON PÄÄTÖS yhteisön kannasta vuonna 1975 tehdyn TIR-yleissopimuksen muutosehdotukseenEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan kanssa,ottaa huomioon komission ehdotuksen,sekä katsoo seuraavaa:(1) TIR-carnet'isiin merkittyjen tavaroiden kansainvälisestä kuljetuksesta 14. marraskuuta 1975 tehty tulliyleissopimus (TIR-yleissopimus) hyväksyttiin 25 päivänä heinäkuuta 1978 annetulla asetuksella (ETY) N:o 2112/78  [1] ja se tuli voimaan yhteisössä 20 päivänä kesäkuuta 1983  [2].[1]  EYVL L 252, 14.9.1978.[2]  EYVL L 131, 2.2.1983, s. 13.(2) Neuvosto valtuutti komission 29 päivänä kesäkuuta 2000 neuvottelemaan Euroopan yhteisön puolesta TIR-yleissopimukseen tehtävistä muutoksista  [3].[3]  Ks. neuvoston 29 päivänä kesäkuuta 2000 antama neuvoston asiakirja 9496/00.(3) Liikenteeseen vaikuttavia tullikysymyksiä käsittelevä Yhdistyneiden kansakuntien Euroopan talouskomission (YK/ECE) työryhmä WP.30 vahvisti kesäkuussa 2003 pidetyssä kokouksessaan alun perin Latvian hallituksen tekemän ehdotuksen, jota myöhemmin muutettiin, TIR-yleissopimuksen muuttamiseksi siten, että siihen lisätään maininta TIR-carnet'iden elektronisesta valvontajärjestelmästä.(4) Hallintokomiteaa, joka on TIR-yleissopimuksen tärkein elin, on pyydetty hyväksymään muutosehdotus virallisesti sen helmikuussa 2004 pidettävässä kokouksessa.(5) Yhteisön kanta muutosehdotukseen olisi määriteltävä,ON PÄÄTTÄNYT SEURAAVAA:1 artiklaYhteisön kanta perustuu hallintokomiteassa liitteenä olevaan muutosluonnokseen..Tehty Brysselissä [...] päivänä [...]kuuta [...].Neuvoston puolestaPuheenjohtajaLIITELuonnosTIR-YLEISSOPIMUKSEN MUUTOSEHDOTUKSET"42 b artiklaSopimuspuolten toimivaltaisten viranomaisten on mahdollisuuksien mukaan annettava hyväksytyille yhdistyksille tiedot, joita nämä tarvitsevat liitteessä 9 olevan ensimmäisen osan 1 artiklan f alakohdan iii luetelmakohdassa määrätyn tehtävän täyttämiseksi.Liitteessä 10 vahvistetaan erityistapauksissa annettavat tiedot.""60 artiklaErityismenettely liitteiden 1, 2, 3, 4, 5, 6, 7, 8, 9 ja 10 muuttamiseksi1. Edellä olevan 59 artiklan 1 ja 2 kohdan mukaisesti harkittavat mahdolliset muutokset liitteisiin 1, 2, 3, 4, 5, 6, 7, 8, 9 ja 10 tulevat voimaan päivänä, jonka hallintokomitea vahvistaa muutoksen hyväksymispäivänä, jollei viidesosa sopimuspuolista tai viisi sopimuspuolta, näistä alhaisemman lukumäärän ollessa määräävä, ilmoita hallintokomitean muutoksen hyväksymispäivänä vahvistamaan aikaisempaan päivämäärään mennessä Yhdistyneiden kansakuntien pääsihteerille vastustavansa kyseistä muutosta. Hallintokomitea vahvistaa tässä kohdassa tarkoitetut päivämäärät läsnä olevien ja äänestävien sopimuspuolten kahden kolmasosan äänten enemmistöllä.""Liite 10SOPIMUSPUOLTEN HYVÄKSYTYILLE YHDISTYKSILLE JA 42 B ARTIKLAN MUKAISELLE KANSAINVÄLISELLE JÄRJESTÖLLE ANTAMAT TIEDOTTämän yleissopimuksen 6 artiklan 1 kohdan ja liitteessä 9 olevan ensimmäisen osan 1 kohdan f alakohdan iii luetelmakohdan nojalla hyväksyttyjen yhdistysten on sitouduttava jatkuvasti toteamaan, että TIR-menettelyyn oikeutetut henkilöt täyttävät yleissopimuksen liitteessä 9 olevassa toisessa osassa määrätyt vähimmäisedellytykset ja -vaatimukset.Edellä olevan 6 artiklan 2 a kohdan nojalla valtuutetun kansainvälisen järjestön on jäsenyhdistystensä puolesta ja tehtäviensä täyttämiseksi perustettava TIR-carnet'iden valvontajärjestelmä, johon syötetään tulliviranomaisten toimittamat tiedot TIR-toimenpiteiden päätökseen saattamisesta määrätoimipaikoissa ja jota voivat käyttää yhdistykset ja tullihallinnot. Jotta yhdistykset voivat täyttää tehtävänsä tehokkaasti, sopimuspuolten on syötettävä tiedot valvontajärjestelmään seuraavalla tavalla:(1) Tulliviranomaisten on toimitettava kansainväliselle järjestölle tai kansallisille takaajayhdistyksille nopeimmalla mahdollisella tavalla (faksi, sähköposti tms.) soveltuvin osin keskus- tai aluetoimipaikkojen kautta ja mahdollisuuksien mukaan joka päivä vähintään seuraavat kaikkia määrätoimipaikassa jätettyjä yleissopimuksen 1 artiklan 1 kohdassa määriteltyjä TIR-carnet'ita koskevat tiedot vakiomuodossa:(a) TIR-carnet'n viitenumero;(b) Reskontran päivämäärä ja rekisterinumero;(c) Määrätoimipaikan nimi ja numero;(d) TIR-toimenpiteen päätökseen saattamista koskevassa todistuksessa mainittava päivämäärä ja viitenumero (lehden nro 2 kohdat 24-28) määrätoimipaikassa (jos eri kuin b alakohdassa);(e) Toimenpiteen osittainen tai lopullinen päätökseen saattaminen;(f) TIR-toimenpiteen päätökseen saattaminen varauksin tai varauksitta määrätoimipaikassa, sanotun kuitenkaan rajoittamatta yleissopimuksen 8 ja 11 artiklan soveltamista;(g) Muut tiedot tai asiakirjat (vapaaehtoinen);(h) Sivun numero.(2) Kansalliset yhdistykset tai kansainvälinen järjestö voi osoittaa liitteenä olevan selvityslomakkeen mallin (MRF) tulliviranomaisille- jos toimitettujen tietojen ja käytettyjen TIR-carnet'iden kantaosissa olevien tietojen välillä on eroja tai- jos tietoja ei ole toimitettu, vaikka käytetty TIR-carnet on palautettu kansalliseen yhdistykseen.Tulliviranomaisten on vastattava selvityspyyntöihin mahdollisuuksien mukaan palauttamalla asianmukaisesti täytetty MRF-lomake mahdollisimman pian.(3) Tulliviranomaisten ja kansallisten takaajayhdistysten on tehtävä sopimus kansallisen lainsäädännön mukaisesti edellä mainitusta tietojenvaihdosta.(4) Kansainvälisen järjestön on varmistettava, että tulliviranomaisilla on pääsy päätökseen saatettuja TIR-carnet'ita koskevaan tietokantaan ja mitätöityjä TIR-carnet'ita koskevaan tietokantaan."Liite&gt;TAULUKON PAIKKA&gt;* Nämä tiedot koskevat määrätoimipaikkaa, jossa TIR-toimenpide saatettiin päätökseen.